<classify> RAIS John Magufuli amesema mtu aliyejenga katika maeneo hatarishi ikiwamo mabondeni na kwenye mikondo ya maji, asiilaumu serikali anapokumbwa na mafuriko.Akasema hasitahili kuilamu serikali kwa kuwa haikumtuma kujenga maeneo hayo na itawanyamazia watu wa namna hiyo kama njia nzuri ya kuwafundisha kwa vitendo. Akawataka Watanzania kufanya utafiti na uchunguzi wa maeneo wanayotaka kujenga kwa miaka 10 hadi 20 nyuma ili kupata taarifa sahihi kuhusu eneo husika kuepuka usumbufu na majanga yanayoweza kuepukika na waache tabia ya kuilaumu Serikali.Pia alirejea kusisitiza wakuu wa mikoa na wilaya kote nchini kuhamasisha kilimo wakati huu wa mvua kwani akimsikia kiongozi yeyote analalamika mkoa au wilayani kwake kuna njaa, ataondoka na njaa yake.Rais Magufuli aliyasema hayo jana wakati akizungumza na wananchi wa Wilaya ya Chato kabla ya kuzindua mradi wa visima vinane vya maji vilivyojengwa na Taasisi ya Islamic Foundation kwa ufadhili wa Umoja wa Falme za Kiarabu UAE wa Sh milioni 340 na ujenzi wa madarasa.Kisima kimoja katika Shule ya Msingi Chato kilizinduliwa kwa niaba ya visima vingine saba. Kabla ya tukio hilo, Rais Magufuli aliweka Jiwe la Msingi katika Mradi wa Ujenzi wa Msikiti wa Al- Huda, wilayani humo, alizinduai jengo la Mahakama ya Wilaya ya Chato na kuweka jiwe la msingi katika jengo la Jeshi la Zimamoto.Akizungumza na wananchi wa Chato katika uzinduzi wa visima vya maji, Magufuli alisema kumekuwa na historia ya maji katika maeneo mengi nchini ikiwamo Chato na ni aibu kufadhiliwa miradi ya maji wakati miundombinu iliyokuwepo imeharibiwa na Watanzania wenyewe huku wengine wakivamia vyanzo vya maji na kuzuia mikondo ya maji kwa kujenga kuta ndefu.Ndugu zangu maji hayazuiliwi. Najua mvua zinazidisha kidogo ila tunazichokoza wenyewe. Mfano wa wazi kabisa wakati nafundisha Sengerema, pale kuna bwawa linaleta maji, watu wamevamia mpaka njia wakaziba kwa kujenga nyumba, maji yameleta madhara mpaka vifo, hali iko hivyo hivyo Dar es Salaam na maeneo mengine nchini, alisema Magufuli.Alisema Dar es Salaam watu wamejenga maeneo ya mto msimbazi mpaka mwisho kabisa wa mto huo, wengine wameziba mikondo ya maji kwa kujenga majumba na kuta kubwa huku akisisitiza kuwa maji hayazuiliki na hayupo wa kuyazuia.Tuepuke kujenga majengo kwenye maeneo ambayo ni mikondo ya maji, tutaanza kulaumu serikali, kwani ndio imekuambia ujenge kwenye mto? Hata hapa Chato kuna mto kutoka Itale, unatokelezea kwa mzee Bernado mpaka ziwani, sasa jengeni siku mkipelekwa msiseme Serikali, ndio ukweli, alisema na kuongeza;Siku mkipelekwa na maji mliojenga pale, msiseme ni Serikali, mtu kabla hujajenga kwenye bonde lazima uangalie. Niwaombe Watanzania unapotaka kujenga uliza kwanza historia ya miaka 10 au 20 iliyopita la tutailamu serikali kwa makosa yetu wenyewe na Serikali itanyamaza hatajibu, saa nyingine kunyamaza ni mwalimu mzuri anayekufundisha kwa vitendo.Aliwaambia watu wa Chato kuwa, wakiona sufuria inaenda ziwani, watajifunza kwani anawaambia ukweli na msema kweli ni mpenzi wa Mungu. Aliwataka kujiadhari na mvua za masika kwa kuacha kujenga kwenye maeneo hatarishi. Magufuli aliwataka wananchi kutumia mvua hizo kulima wakitambua kuwa, ardhi ya Tanzania inafaa kwa kilimo mahali popote huku akiwashangaa baadhi ya wakuu wa mikoa na wilaya ambao amesema hawasikii wakihamasisha kilimo katika maeneo yao na kuwaonya wakilalamika njaa wajiandae kuondoka na njaa zao.Nchi hii ni tajiri, ufisadi na rushwa vilitawala nchi hii ndio maana yanayofanyika sasa hayakufanyika miaka ya nyuma, najua nikisema hivi nawakwaza wengi, acha wakwazike... niwaombe tuendelee kuliombea Taifa, nchi hii ni tajiri, dhahabu kila mahali, almasi, kila ukigusa kuna utajiri, alisema.Alisema nchi za UAE maeneo mengi ni jangwa lakini wamekuja kufadhili miradi ya maji Tanzania wakati Tanzania ndio ilipaswa kuwapelekea maji wao kwani kila mahali nchini hapa kunafaa kwa kilimo.Panda hata mapapai tu, panda biringanya, pilipili zilime usafirishe nje, mkaa bure huishi bure, ni lazima tufanye kazi. Nitashaa sana kusikia RC au DC yeyote wilaya yake ina njaa, sasa mvua inanyesha sisikii ukihamasisha kilimo, ukiniambai kuna njaa jiandae kuondoka na njaa yako. Huu ndio wakati kuhamasisha watu walime. Serikali haina shamba, asiyefanya kazi wananchi wakajibu, asile na asiekula wananchi wakaji, afe, alisisitiza.Aliwataka Watanzania kuchangamkia soko la Jumuiya ya Maendeleo Kusini mwa Afrika SADC na Jumuiya ya Afrika Mashariki EAC kwa kulima na kufanya kazi kwa bidii. Mualiko huo wa uzinduzi wa mradi wa visima hivyo vinane vilivyogharimu Sh milioni 3..., ulimkumbusha rais Magufuli enzi akisoma katika shule hiyo kuanzia darasa la wkanza hadi la saba, akiruka dirishani na kutoroka na wenzake na kutokana na historia hiyo, aliwaambia yeye ni Magufuli yule yule aliyechunga mifugo na kuuza maziwa enzi zile na aliwoamba waendelee kumuombea asiwe na kiburi.Mniombee nisije kuwa na kiburi nikasahau kazi hii ni wajibu wa kuwatumikia Watanzania bila kuwabagua kwa dini, vyama, kabila zao. Nitumike kama chombo cha kuleta mabadiliko ya kweli kwa kuzingatia sheria na Katiba. Sitegemei kuongeza hata siku moja nikishamaliza muda wangu, narudia tena sitegemei kuongeza hata siku moja baada ya kumaliza muda wangu, alisema.Akifafanua msimamo wake huo, Magufuli alisema muda atakaopewa na Katiba ndio muda atakaokuwa amepewa na Mungu kuwatumikia Watanzania.Wanaofikiria kubadili jambo waache, Watanzania milioni hamsini na nne kila mtu anaweza, maendeleo tunayopata si nguvu zangu bali la Mungu niwatumikie, ndege 11 si nguvu zangu, daraja la Busisi, SGR, elimu bure, hospitali 352 kwa mpigo naamini si nguvu zangu ni nguvu za Mola aliyeoko juu...tuzidi kuomba amani, niendelee kutimiza mapenzi ya Mungu kupitia kwenu, alisema na kutumia nafasi hiyo pia kuwatakia kheri ya mwaka mpya Watanzania wote.Alitumia fursa hiyo kuwapongeza walimu wa Tanzania, wakiwamo wa Chato, kwani mafanikio yake na viongozi wengine yametokana na walimu waliowafundisha.Pongezi ziende kwa walimu wa shule zote. Kila mmoja amefundishwa na walimu kama amefanikiwa ajue hilo. Kazi kubwa wazazi lakini walimu.Awali, akitoa taarifa ya Shule ya Msingi Chato, Mkuu wa Mkoa wa Geita, Robert Gabriel alisema shule hiyo ina wanafunzi 3,662 ikiwa na shule mbili, Chato A na B na shule ya mazoezi Mbuyuni yenye wanafunzi 900.Alisema shule hiyo imeingizwa katika utaratibu maalum wa kuhudumiwa chini ya ofisi ya Katibu Tawala kutambua mchango wake kutoa kiongozi wa Taifa na kwamba ujenzi wa madarasa, nyumba za walimu, matundu 60 ya vyoo, ulianza Januari mwaka 2017 na utakamilika Januari 2020. Mwenyekiti wa Islamic Foundation, Sheikh Aref Nahdi, alisema mradi huo wa visima umegharimu Sh 340,649,820 na ulianza Julai 22 mwaka huu na kukamilika Septemba 2, mwaka huu.Alisema mbali na visima hivyo vinane, visima vingine sita vitachimbwa Sengerema ikiwa ni hatua ya kuunga mkono juhudi juhudi za Rais Magufuli kuwatumikia wanyonge. Taasisi hiyo pia itawalea watoto 800 wanaoshi katika mazingira magumu, inasaidia miradi ya elimu na afya maeneo mbalimbali nchini. Kwa upande wake, Balozi wa Umoja wa Falme za Kiarabu Khalifa Abdulrahman Mohamed Al-Marzooqi, alishukuru kwa ushirikiano mzuri wa Tanzania na UAE na kusisitiza wataendelea kuchangia miradi mingi ya afya, elimu na maji. Wanafadhili zaidi ya visima 200 katika wilaya mbalimbali nchini na kusaidia miradi mingine kwa mwaka 2019.Namshukuru Rais Magufuli na Serikali ya Tanzania kwa kuunga mkono kufanikisha miradi hii, kuwezesha utekelezaji wa miradi hii, alisema Balozi Al Marzooqi.Waziri wa Maji, Profesa Mbarawa Kwa upande wake, Waziri wa Maji, Profesa Makame Mbarawa aliishukuru taasisi ya Islamic Foundation kwa kazi kubwa wanayofanya hasa katika sekta ya maji kw aujenzi huo wa visima vinena wilayani Chato na kuelez akuwa pamoja na mafanikio hayo wamegundua Chato haina mtandao wa maji taka na kuahidi kujenga mfumo huo hivi karibuni.Serikali hapa Chato inatekeleza mradi mkubwa wa Sh bilioni 8.28 na utekelezaji wake umefikia asilimia 85. Serikali imelipa Sh bilioni sita ambapo Sh bilioni nne ni ununuzi wa mabomba na bilioni 1.8 imemlipa mkandarasi, alisema na kusisitiza mradi huo utakamilika Februari 2020.Kwa mujibu wa Profesa Mbarawa, nchi nzima kuna miradi 350 inayotekelezwa kwa gharama ya Sh trilioni 3.5 na ipo katika hatua mbalimbali. ikikamilika tatizo la maji litapungua kwa kiasi kikubwa.  <topic>: KITAIFA 